Mauri Wiljasalo

Mauri Artturi Wiljasalo (13. joulukuuta 1922 Karinainen – 23. heinäkuuta 1996 KuopioMauri Wiljasalon kuolinilmoitus (maksullinen artikkeli) Helsingin Sanomat 28.7.1996, HS Aikakone. Viitattu 14.6.2018.) oli suomalainen lääkäri ja professori. 

Henkilöhistoria ja ammattiura
Wiljasalon vanhemmat olivat sotilasvirkamies Artturi Wiljasalo ja käsityönopettaja Aini Nykänen ja puoliso vuodesta 1949 lääketieteen lisensiaatti Annikki Suikki. Wiljasalo kirjoitti ylioppilaaksi Tehtaanpuiston yhteiskoulusta 1945, valmistui lääketieteen kandidaatiksi 1949, lisensiaatiksi 1952 ja väitteli 1965  Helsingin yliopistosta lääketieteen ja kirurgian tohtoriksi. Hän erikoistui radiologian erikoislääkäriksi 1965 ja sai isotooppilääketieteen erikoispätevyyden 1972. Wiljasalo oli Helsingin yleisen sairaalan kirurgisen klinikan anestesia-apulaislääkäri 1952 ja kunnanlääkäri eri kunnissa 1953–1954. Hänellä oli yksityisvastaanotto Helsingissä 1954–1957. Sen jälkeen hän työskenteli Malmin sairaalan kirurgisen osaston apulaislääkärinä 1957–1961,  oli Helsingin yliopistollisen keskussairaalan kiertävä röntgen-apulaislääkäri 1962–1964, erikoislääkäri 1965–1966 ja osaston ylilääkäri 1967–1976 sekä Kuopion korkeakoulun röntgendiagnostiikan professori 1976–1984.Facta 2001, WSOY 1986, 18. osa, palsta 278 Helsingin yliopiston radiologian dosenttina Wiljasalo toimi 1967–1982.Virkamiehet. Helsingin yliopisto Hän oli Radioisotooppiyhdistyksen varapuheenjohtaja 1972–1973 ja Angiografiayhdistyksen varapuheenjohtaja vuodesta 1976.

Julkaisuja
Wiljasalo julkaisi noin sata tieteellistä julkaisua imusuoniston, sydämen ja sepelvaltimoiden röntgentutkimuksen sekä keuhkojen röntgenologian alalta.Kuka kukin on 1978 (Runeberg.org) 
 Lymfografia (M. Kormanon kanssa), 1975
 Lymphographie bei malignen Tumoren — Mit einem Beitrag über endolymphatische Radionuklidtherapie (M. Lüningin ja H. Weisslederin kanssa), 1976

 Lähteet 

Luokka:Suomalaiset lääkärit
Luokka:Suomalaiset professorit
Luokka:Kuopion yliopiston professorit
Luokka:Vuonna 1922 syntyneet
Luokka:Vuonna 1996 kuolleet